text: Sønderjyskes håndboldherrer er færdige i slutspillet
  08 maj 2016 kl. 05.26
  Det lykkedes ikke for Sønderjyske  at få ram på Team Tvis Holstebro i lørdagens opgør i slutspillet  og dermed er drømmen om en plads i semifinalerne slut.
  Det endte med et nederlag på 25 – 21 og dermed er drømmen om en plads i semifinalerne et overstået kapitel for Sønderjyske.
  Nu venter sæsonens sidste kamp i Silkeborg tirsdag aften mod Bjerringbro-Silkeborg. Her har Sønderjyske kun æren at spille for, mens hjemmeholdet skal bruge point for at være sikker på at holde Skjern stangen i kampen om en plads i semifinalerne.
  Grundspilsvinderen Team Tvis topper gruppe 1 med otte point foran Bjerringbro-Silkeborg med seks point. Skjern følger efter med fem point, mens Sønderjyske har fire point på sidstepladsen.
  